Miiro Linjala

Miiro Linjala (s. 8. lokakuuta 2000 Jyväskylä) on suomalainen jääkiekkoilija, joka pelaa Mestis-joukkue KeuPa HT:ssä. Hän on pelipaikaltaan keskushyökkääjä, mutta Linjala osaa pelata myös laidassa. 

 Ura 
Linjala on JYPin kasvatti. Kaudella 2015–2016 hän voitti C-nuorten SM-karsinnoissa joukkueensa sisäisen pistepörssin ja jakoi sisäisen syöttöpörssin voiton Henri Nikkasen kanssa tehoilla 7+11=18.

Kaudeksi 2017–2018 Linjala siirtyi Mikkelin Jukurien A-nuoriin. Hän oli joukkueen kolmanneksi paras pistemies tehoilla 13+15=28. Vain 17-vuotias Linjala teki liigadebyyttinsä 17. helmikuuta 2018 vieraissa JYPiä vastaan. Hänet merkittiin joukkueen 13. hyökkääjäksi. Linjala sai ottelussa jääaikaa lopulta 2.16 minuuttia. Hän pelasi kauden aikana kaksi SM-liigaottelua. Kaksi seuraavaa kautta Linjala vietti pääosin Jukureiden A-nuorissa, eikä hän pelannut otteluakaan SM-liigassa.

Linjala oli kaudella 2020–2021 Jukurien U20-junioreiden kolmanneksi paras pistemies tehoilla 14+19=33. Hän pelasi kauden aikana kolme SM-liigaottelua ilman tehopisteitä.

Kaudeksi 2021–2022 Linjala siirtyi vuoden mittaisella sopimuksella Mestis-joukkue Savonlinnan Pallokerhoon. Hänet valittiin sarjan helmikuun kuukauden tulokkaaksi. Linjala oli kymmenellä osumallaan joukkueen kolmanneksi paras maalintekijä. Kaudeksi 2022–2023 hän siirtyi jatkamaan Mestis-pelejään vuoden mittaisella sopimuksella KeuPa HT:hen. Toukokuussa 2023 Linjala teki seuran kanssa vuoden mittaisen jatkosopimuksen.

Kaudella 2023–2024 Linjala oli KeuPan kolmanneksi paras pistemies tehoilla 11+17=28. Heinäkuussa 2024 hän teki seuran kanssa vuoden mittaisen jatkosopimuksen. Kaudella 2024–2025 Linjala oli tehoilla 9+17=26 KeuPan paras syöttäjä Otto Jaatisen kanssa ja toiseksi paras pistemies Julius Korjuksen jälkeen.

Linjala siirtyi kaudeksi 2025–2026 jatkamaan Mestis-pelejään vuoden mittaisella sopimuksella Kokkolan Hermekseen. Hän pelasi alkukaudella vain kolme ottelua tehden viisi tehopistettä, kunnes syyskuussa 2025 Linjalan sopimus seuran kanssa purettiin ja hän siirtyi loppukaudeksi Ranskaan Ligue Magnusin Rapaces de Gapiin. Hän pelasi siellä 27 ottelua tehopistein 3+3=6, kunnes tammikuussa 2026 Linjala jätti seuran ja palasi loppukauden kattavalla sopimuksella KeuPa HT:hen.

 Pelityyli 
KeuPa HT:n entisen päävalmentaja Sami Ryhäsen mukaan Linjala on kahden suunnan keskushyökkääjä, joka kykenee myös pisteiden tekoon. Ryhäsen mukaan hän pystyy pelaamaan sekä ylivoimaa että alivoimaa, mikä tekee Linjalasta erittäin monipuolisen pelaajan.

 Muuta 

Linjala on pelannut myös jääpalloa Jyväskylän Seudun Palloseurassa, jossa hän voitti mm. P15-sarjan Suomenmestaruuden vuonna 2014 ja Nuorten Bandyliigan hopeaa vuonna 2017. Linjala pelasi myös alle 17-vuotiaiden MM-kilpailuissa vuonna 2017, jolloin hän voitti pronssia.

 Tilastot 
 2017–2018  Jukurit  A-SM  43  13  15  28  12  –  –  –  –  –   Jukurit  SM-liiga  2  0  0  0  0  –  –  –  –  – 2018–2019  Jukurit  A-SM  50  11  16  27  41  5  2  0  2  2 2019–2020  Jukurit  A-SM  47  10  9  19  8  1  0  0  0  0 2020–2021  Jukurit  U20-SM  28  14  19  33  8  3  1  1  2  2   Jukurit  SM-liiga  3  0  0  0  0  –  –  –  –  – 2021–2022  SaPKo  Mestis  50  10  16  26  2  –  –  –  –  – 2022–2023  KeuPa HT  Mestis  51  9  15  24  10  2  0  0  0  0 2023–2024  KeuPa HT  Mestis  40  11  17  28  18  –  –  –  –  – 2024–2025  KeuPa HT  Mestis  43  9  17  26  14  –  –  –  –  – 2025–2026  Hermes  Mestis  3  1  4  5  6  –  –  –  –  –   Rapaces de Gap  Ranska  27  3  3  6  4  –  –  –  –  –   KeuPa HT  Mestis  12  3  0  3  29  –  –  –  –  – 1 kausi  yhteensä  Ranska  27  3  3  6  4  –  –  –  –  – 2 kautta  yhteensä  SM-liiga  5  0  0  0  0  –  –  –  –  – 6 kautta  yhteensä  Mestis  199  43  69  112  79  2  0  0  0  0

 Lähteet 

 Viitteet 

Luokka:Suomalaiset jääkiekkoilijat
Luokka:Suomalaiset jääpalloilijat
Luokka:Vuonna 2000 syntyneet
Luokka:Elävät henkilöt